## Naredba o homologaciji zvučnih upozornih uređaja i motornih vozila s obzirom na njihove zvučne signale

### NN 122/1999 (23.11.1999.), Naredba o homologaciji zvučnih upozornih uređaja i motornih vozila s obzirom na njihove zvučne signale

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## NAREDBU

### O HOMOLOGACIJI ZVUČNIH UPOZORNIH UREĐAJA I MOTORNIH VOZILA S OBZIROM NA NJIHOVE ZVUČNE SIGNALE

I. PODRUČJE PRIMJENE

1. Zvučni upozorni uređaji i cestovna motorna vozila moraju biti homologirani
sukladno ovoj naredbi.

2. Odredbe ove naredbe odnose se na zvučne upozorne uređaje napajane
istosmjernom ili izmjeničnom strujom ili stlačenim zrakom koji su namijenjeni
za ugradbu na motorna vozila kategorija L3, L4, L5, M i N i zvučne signale
motornih vozila navedenih u ovoj točki.

II. ZAHTJEVI ZA ZVUČNE UPOZORNE UREĐAJE

3. Opći zahtjevi

3.1 Zvučni upozorni uređaj mora ispuštati stalni i ujednačeni signal;
njegov akustični spektar ne smije se znatnije mijenjati tijekom njegova
rada. Taj zahtjev primjenjivat će se kod upozornih uređaja koji se napajaju
izmjeničnom strujom samo pri stalnoj brzini vrtnje generatora (dinama)
unutar područja navedena u točki 4.3.2 ove naredbe.

3.2. Upozorni uređaj mora imati akustična svojstva (spektralnu raspodjelu
akustične energije, razinu zvučnoga tlaka) i mehanička svojstva takva da
zadovoljava zahtjeve sljedećih redom navedenih ispitivanja.

4. Mjerenje značajka zvuka

4.1. Najbolje je ispitivati upozorni uređaj u "gluhoj" okolini.
Alternativno, uređaj se može ispitati u "polugluhoj" komori ili
na otvorenome prostoru. U tome slučaju treba poduzeti mjere opreza kako
bi se izbjeglo odbijanje zvuka od tla u području mjerenja (na primjer postavljanjem
niza upojnih ekrana). Usklađenost sa kuglastom divergencijom do granice
od 1 dB unutar polukugle polumjera ne manjeg od 5 m treba se provjeriti
do najviše mjerene frekvencije, posebno u mjerenome pravcu i na visini
uređaja i mikrofona.

Razina buke okoline mora biti barem 10 dB niža od mjerenoga zvučnoga
tlaka.

Uređaj koji se ispituje i mikrofon trebaju biti postavljeni na istu
visinu. Ta visina mora biti između 1,15 i 1,25 m. Os najveće osjetljivosti
mikrofona mora se poklapati sa smjerom najveće razine zvuka ispitivanog
uređaja. Stoga mikrofon treba postaviti tako da je njegova membrana udaljena
2m ± 0,01 m od ravnine u kojoj se nalazi izlaz zvuka iz uređaja. Kod uređaja
s više izlaza zvuka udaljenost treba odrediti u odnosu na ravninu u kojoj
se nalazi mikrofonu najbliži izlaz zvuka.

4.2 Mjerenje razine zvučnoga tlaka treba se provesti mjerilom razine
zvuka razreda točnosti I. sukladno specifikacijama iz publikacije Međunarodnoga
elektrotehničkog povjerenstva (IEC) br. 651, prvo izdanje (1979.).

Sva mjerenja treba provesti uporabom vremenske stalnice "F".
Mjerenje sveukupne razine zvučnoga tlaka mora se obaviti uporabom mjerne
krivulje A.

Spektar emitirana zvuka mora biti izmjeren prema Fourierovoj transformaciji
akustičnog signala. Alternativno mogu se upotrijebiti filtri od jedne trećine
oktave sukladni s IEC publikacijom br. 225, prvo izdanje (1966). U tome
slučaju razina zvučnoga tlaka u srednjofrekventnom području 2500 Hz mora
se odrediti dodavanjem kvadratičnih srednjih vrijednosti zvučnih tlakova
u jednoj trećini srednjofrekventnoga područja 2000 Hz, 2500 Hz i 3150 Hz.
U svim slučajevima samo metoda Furierove transformacije može se smatrati
referentnom metodom.

4.3 Zvučni upozorni uređaj mora biti napajan zavisno od slučaja strujom
ovih napona:

4.3.1 kod zvučnih upozornih uređaja napajanih istosmjernom strujom,
jednim od ispitnih napona od 6,5V, 13 V ili 26 V izmjerenih na izlazu naponskog
izvora (na polovima) i koji odgovaraju redom njihovu nazivnomu naponu 6V,
12V ili 24V

4.3.2 u slučaju zvučnih upozornih uređaja napajanih izmjeničnom strujom
izvor struje mora biti električni generator onoga tipa koji se inače upotrebljava
s tim tipom zvučnoga upozornog uređaja. Akustične značajke uređaja moraju
biti zapisane za brzine električnoga generatora koje odgovaraju iznosima
od 50%, 75% i 100% brzine koju je proizvođač generatora naveo kao najveću
brzinu generatora pri njegovu neprekidnu radu. U tijeku tog ispitivanja
na električni generator ne smije biti priključen ni jedan drugi potrošač.
Ispitivanje izdržljivosti opisano u točki 5. mora se provesti na brzini
koju je naznačio proizvođač opreme i koja je odabrana iz gore navedenog
raspona.

4.4 Ako se za ispitivanje zvučnoga upozornog uređaja koji se napaja
istosmjernom strujom kao izvor struje upotrebljava ispravljač struje, izmjenična
sastavnica napona, izmjerena na njegovim polovima u tijeku rada uređaja,
ne smije biti veća od 0,1 V od vrha do vrha.

4.5 Za zvučne upozoravajuće uređaje koji se napajaju istosmjernom strujom
otpor spojnih vodova, uključujući i polove i spojeve, mora biti što je
moguće bliži iznosima:

- 0,05 W za nazivni napon 6 V

- 0,10 W za nazivni napon 12 V

- 0,20 W za nazivni napon 24 V.

4.6 Upozorni uređaj mora biti s pomoću opreme koju je naveo proizvođač
čvrsto postavljen na postolje čija je masa barem 10 puta veća od mase uređaja
koji se ispituje i nije manja od 30 kg. Osim toga, rješenje treba biti
takvo da osigurava da odbijanja od stranica postolja i njegove vlastite
vibracije neće imati znatnijeg utjecaja na rezultate mjerenja.

4.7 Razina zvučnoga tlaka izmjerena prema mjernoj krivulji A s gore
navedenim uvjetima ispitivanja ne smije prekoračiti ove vrijednosti:

(a) 115 dB (A) za zvučne upozorne uređaje uglavnom namijenjene motociklima
čija je snaga jednaka 7kW ili manja

(b) 118 dB (A) za zvučne upozorne uređaje uglavnom namijenjen vozilima
kategorija M i N i motociklima snage veće od 7kW.

4.7.1 Osim toga, razina zvučnoga tlaka na frekvencijskome području 1800
do 3550 Hz mora biti veća od razine bilo koje sastavnice frekvencije iznad
3550 Hz i u svakome slučaju jednaka ili veća od:

(a) 95 dB (A) za zvučne upozorne uređaje uglavnom namijenjene motociklima
čija je snaga jednaka 7kW ili manja

(b) 105 dB (A) za zvučne upozorne uređaje uglavnom namijenjene vozilima
kategorija M i N i motociklima snage veće od 7kW.

4.7.2 Zvučni upozorni uređaji koji posjeduju značajke navedene pod (b)
mogu se upotrebljavati i na vozilima navedenim pod (a).

4.8 Uređaj na kojem se provodi ispitivanje izdržljivosti opisano u točki
5. također mora zadovoljiti gore navedene zahtjeve, i to za uređaje koji
se napajaju istosmjernom strujom kod napajanja naponom koji se mijenja
između 115% i 95% njegove nazivne vrijednosti ili za uređaje koji se napajaju
izmjeničnom strujom između 50% i 100% od najvećega broja okretaja generatora
koji je proizvođač naznačio za stalan rad.

4.9 Vrijeme koje protekne od trenutka uključivanja uređaja i trenutka
kad zvuk dosegne najmanju vrijednost propisanu u točki 4.7 ne smije biti
dulje od 0,2 sekunde, mjereno pri temperaturi okoline od 20°C ± 5°C. Ta
se odredba primjenjuje među ostalim na pneumatske ili elektropneumatske
upozorne uređaje.

4.10 Pneumatski ili elektropneumatski upozorni uređaji moraju kad rade
pod uvjetima napajanja koje je utvrdio proizvođač zadovoljiti iste akustičke
zahtjeve koji su propisani za električni napajane zvučne upozorne uređaje.

5. Ispitivanje izdržljivosti

5.1 Zvučni upozorni uređaj mora biti napajan strujom pri nazivnome naponu
i s otporom vodova propisanim u točkama 4.3. do 4.5 te mora moći biti pokrenut
redom:

- 10000 puta ako je uglavnom namijenjen motociklima snage jednake 7
kW ili manje

- 50000 puta ako je uglavnom namijenjen vozilima kategorija M i N i
motociklima snage veće od 7kW.

Uređaj svaki put treba raditi 1 sekundu nakon koje slijedi odsječak
mirovanja od 4 sekunde i tako redom. U tijeku ispitivanja zvučni upozorni
uređaj mora biti hlađen strujom zraka brzine otprilike 10 m/s.

5.2 Ako se ispitivanje izvodi u "gluhoj" komori, ona mora
biti dostatno velika za osiguranje normalne disperzije topline koja se
oslobađa tijekom ispitivanja zvučnoga upozornog uređaja.

5.3 Temperatura u ispitnoj sobi mora biti između +15°C i +30°C.

5.4 Ako nakon prve polovice propisana broja ispitivanja zvučnoga upozornog
uređaja značajke razine zvuka nisu jednake onima prije početka ispitivanja,
zvučni upozorni uređaj može se ugoditi. Nakon što uređaj odradi puni broj
pokretanja i nakon možebitnoga dodatnog ugađanja, zvučni upozorni uređaj
mora proći ispitivanje opisano gore u točki 4.

5.5 Kod zvučnih upozornih uređaja elektropneumatskog tipa uređaj može
biti podmazivan uljem koje preporuči proizvođač nakon svakih 10.000 pokretanja.

III. ZAHTJEVI ZA ZVUČNE SIGNALE MOTORNIH VOZILA

6. Vozilo mora zadovoljavati ove zahtjeve:

6.1 Zvučni upozorni uređaji (ili sustav) ugrađeni u vozilo moraju biti
homolograni prema ovoj naredbi. Zvučni upozorni uređaji II. razreda homologirani
prema Pravilniku ECE R 28.00 u njegovu izvornome obliku, te stoga nemaju
oznaka II u njihovoj homologacijskoj oznaci i dalje se mogu ugrađivati
na tipove vozila dostavljene na homologaciju prema ovoj naredbi.

6.2 Napon ispitivanja mora odgovarati navedenom u točki 4.3 ove naredbe.

6.3 Mjerenja zvučnoga tlaka moraju se provesti u uvjetima navedenim
u točki 4.2 ove naredbe.

6.4 Razina zvučnoga tlaka krivulje A koji proizvode uređaji ugrađeni
u vozilo mora se mjeriti ispred vozila s udaljenosti od 7 m dok se vozilo
nalazi na otvorenom prostoru na što glađoj podlozi i ugašena motora u slučaju
uređaja napajanih istosmjernom strujom.

6.5 Mikrofon mjernog instrumenta mora se postaviti otprilike u središnju
uzdužnu ravninu vozila.

6.6 Razina zvučnoga tlaka buke okoline i buke koju proizvodi vjetar
moraju biti barem 10 dB (A) ispod zvuka koji treba mjeriti.

6.7 Najveća razina zvučnoga tlaka mora se potražiti na visini između
0,5 i 1,5 m iznad tla.

6.8 Najveća razina zvučnoga tlaka (6.7) ispitivanoga zvučnog signala
mjerena u uvjetima iz točke 6.2. mora biti:

(a) barem 83 dB (A) i najviše 112 dB (A) za signale motocikla snage
jednake 7kW ili manje

(b) barem 93 dB (A) i najviše 112 dB (A) za signale vozila kategorija
M i N te motocikla snage veća od 7 kW.

IV. ISPITIVANJE ZVUČNOGA UPOZORNOG UREĐAJA I VOZILA

5. Ispitivanje zvučnoga upozornog uređaja i vozila u smislu ove naredbe
može provoditi samo ovlašteni laboratorij prema zahtjevima Pravilnika broj
30 Ekonomskog povjerenstva Ujedinjenih naroda za Europu, s izmjenama i
dopunama koje su stupile na snagu do 8. siječnja 1991. 1, koji
je dodatak Ženevskom sporazumu iz 1958. o prihvaćanju jednakih uvjeta za
homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 28.00.

6. Pravilnik ECE R 28.00 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni tekst dijelova tog pravilnika
dan je u prijevodu na hrvatski jezik u prilogu 1. ove naredbe.

\_\_\_\_\_\_\_\_\_
1ECE dokumenti u kojima je objavljen tekst pravilnika:

E/ECE/324 - E/ECE/TRANS/505Rev.1/ Add.27 (Izvornik Pravilnika,
stupio na snagu 15. siječnja 1973.)

E/ECE/324 - E/ECE/TRANS/505Rev.1/ Add.27 / Amend.1 (Dopuna
1, stupila na snagu 7. veljače 1984.)

E/ECE/324 - E/ECE/TRANS/505Rev.1/ Add.27 / Amend.2 (Dopuna
2, stupila na snagu 8. siječnja 1991.)

V. HOMOLOGACIJA ZVUČNOGA UPOZORNOG UREĐAJA I VOZILA

7. Državni zavod za normizaciju i mjeriteljstvo provodi homologaciju
zvučnoga upozornog uređaja i vozila smislu ove naredbe prema Pravilniku
ECE R 28.00.

VI. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97, 58/98, 59/99 i 64/99).

VIII. PRIMJENA

9. Ova naredba stupa na snagu osmog dana nakon objave u "Narodnim novinama".

10. Danom stupanja na snagu ove naredbe prestaje vrijediti Naredba o
obaveznoj homologaciji zvučnih uređaja za upozorenje i motornih vozila
što se tiče zvučnih signala ("Narodne novine" br. 53/91).

Klasa: 011-02/99-02/10
Urbroj: 558-04/7-99-1
Zagreb, 30. rujna 1999.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.**, v. r.

PRILOG 1

"JEDNAKE ODREDBE KOJE SE ODNOSE NA HOMOLOGACIJU ZVUČNIH UPOZORNIH
UREĐAJA MOTORNIH VOZILA S OBZIROM NA NJIHOVE ZVUČNE SIGNALE 1 "
s izmjenama i dopunama koje su stupile na snagu do 8. siječnja 1991. u
prijevodu na hrvatski jezik

**Pravilnik ECE R 28.00**

Prijevod sadrži ove dijelove pravilnika:

Točka 1. Područje primjene

I. ZVUČNI UPOZORNI UREĐAJI

Točka 2. Definicije

Točka 3. Zahtjev za homologaciju

Točka 4. Oznake

Točka 5. Homologacija

Točka 6. Zahtjevi

Točka 7. Preinaka tipa zvučnoga upozornog uređaja i proširenje homologacije

Točka 8. Sukladnost proizvodnje

Točka 10. Potpuna obustava proizvodnje

I. ZVUČNI SIGNALI MOTORNIH VOZILA

Točka 11. Definicije

Točka 12. Zahtjev za homologaciju

Točka 13. Homologacija

Točka 14. Zahtjevi

Točka 15. Preinaka tipa vozila i proširenje homologacije

Točka 16. Sukladnost proizvodnje

*Dodaci:*

Dodatak 1: Izjava koja se odnosi na izdanu ili proširenu homologaciju
(ili odbijenu ili povučenu homologaciju ili potpunu obustavu proizvodnje)
tipa zvučnoga upozornog uređaja za motorna vozila prema Pravilniku br.
28

Dodatak 2: Izjava koja se odnosi na izdanu ili proširenu homologaciju
(ili odbijenu ili povučenu homologaciju ili potpunu obustavu proizvodnje)
tipa vozila s obzirom na njegove zvučne signale prema Pravilniku br. 28

Dodatak 3: I. Izgled homologacijske oznake zvučnoga upozornog uređaja
l. razreda

II. Izgled homologacijske oznake vozila s obzirom na njegove zvučne
signale

\_\_\_\_\_\_
1Naslov izvornika na engleskome jeziku:
UNIFORM PROVISION CONCERNING THE APPROVAL OF AUDIBLE WARNING DEVICES
AND OF MOTOR VEHICLES WITH REGARD TO THEIR AUDIBLES SIGNALS

1. PODRUČJE PRIMJENE

Ovaj se pravilnik odnosi na:

1.1 zvučne upozorne uređaje (eng. AWD - audible warning devices)1,
napajane istosmjernom ili izmjeničnom strujom ili stlačenim zrakom koji
su namijenjeni za ugradbu na motorna vozila kategorija L3 do 5, M i N,
isključujući mopede (kategorije L1 i L2)2.

1.2. zvučne signale3 motornih vozila navedena u točki 1.1.

\_\_\_\_\_\_\_\_
1Uređaj koji se sastoji od nekoliko zvučnih izlaza
pokrenutih iz jedne napojne (pogonske) jedinice smatrat će se jednim zvučnim
upozornim uređajem.
2Kao što je određeno u zajedničkoj Rezoluciji (R.E.3) (TRANS/SC1/WP29/78.
3Zvučni upozorni uređaj (AWD) koji se sastoji od nekoliko sklopova
od kojih svaki emitira zvučni signal i koje rade istodobno nakon što se
pokrenu jednom komandom smatrat će se jednim zvučno upozornim uređajem.

I. ZVUČNI UPOZORNI UREĐAJI

2. DEFINICIJE

Za potrebe ovoga pravilnika zvučnim upozornim uređajima (kratica na
engleskome jeziku: AWD) različitih tipova smatraju se uređaji koji se međusobno
bitno ne razlikuju s obzirom na:

2.1. trgovački naziv ili zaštitni znak

2.2. način djelovanja

2.3. tip električnog napajanja (istosmjerna ili izmjenična struja)

2.4. vanjski oblik kućišta

2.5. oblik i izmjere membrane (membrana)

2.6. oblik ili vrstu izlaznog (izlaznih) otvora za zvuk

2.7. nazivnu zvučnu frekvenciju ili frekvencije

2.8. nazivni napon napajanja

2.9. nazivni radni tlak za uređaje koji se napajaju izravno iz vanjskog
izvora stlačenog zraka

2.10. zvučni upozorni uređaj u pravilu je namijenjen za:

2.10.1. motocikle snage jednake snazi od 7 kW ili manje (I. razred)

2.10.2. vozila kategorija M i N i motocikle snage veće od 7 kW (II.
razred).

3. ZAHTJEV ZA HOMOLOGACIJU

3.1. Zahtjev za homologaciju tipa zvučnoga upozornog uređaja mora podnijeti
vlasnik naziva proizvođača ili zaštitnog znaka ili njegov pravovaljano
opunomoćeni predstavnik.

3.2. Zahtjev za homologaciju mora biti praćen niženavedenim dokumentima
u tri primjerka s ovim pojedinostima:

3.2.1. opis tipa zvučnoga upozornog uređaja, uzimajuću posebno u obzir
pojedinosti navedene u točki 2.

3.2.2. crtež koji između ostalog prikazuje i poprečni presjek upozornog
uređaja

3.2.3. popis sastavnica s njihovim oznakama upotrijebljeni u procesu
proizvodnje s naznakom upotrijebljenih gradiva

3.2.4. podrobne crteže svih sastavnica upotrijebljenih u procesu proizvodnje.
Crteži moraju prikazati mjesto namijenjeno za homologacijski broj u odnosu
na kružnicu homologacijske oznake.

3.3. K tomu, zahtjev za homologaciju mora biti praćen s dva uzorka tipa
zvučnoga upozornog uređaja.

3.4 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću proizvodnje
prije izdavanja homologacije tipa.

4. OZNAKE

4.1 Uzorci zvučnih upozornih uređaja dostavljeni na homologaciju moraju
nositi ime ili zaštitni znak proizvođača; taj znak mora biti lako čitljiv
i neizbrisiv.

4.2 Svaki uzorak mora imati određeno mjesto odgovarajućih dimenzija
za homologacijsku oznaku; to mjesto mora biti prikazano na crtežu navedenu
u točki 3.2.2.

5. HOMOLOGACIJA

5.1 Ako svi uzorci koji su dostavljeni na homologaciju ispunjavaju odredbe
iz točaka 6. i 7. mora se izdati homologacija za taj tip upozornog uređaja.

5.2. Svakomu homologiranom tipu mora se dodijeliti homologacijski broj.
Njegove prve dvije znamenke (sada 00 za Pravilnik u njegovu izvornome obliku)
moraju označivati broj niza izmjena ili dopuna koji sadrži najnovije veće
tehničke izmjene ili dopune Pravilnika objavljene do vremena izdavanja
homologacije. Jedna ugovorna strana ne smije označiti istim brojem drugi
tip zvučnoga upozornog uređaja.

5.3. Isti homologacijski broj može biti dodijeljen tipovima upozornih
uređaja koji se razlikuju jedino s obzirom na nazivni napon, nazivnu frekvenciju
ili frekvencije ili nazivni radni tlak (samo za uređaje navedene u točki
2.8).

5.4. Obavijest o homologaciji, proširenju, odbijanju ili povlačenju
homologacije ili o potpunome prestanku proizvodnje za određeni tip zvučnoga
upozornog uređaja prema ovomu pravilniku mora biti dostavljena stranama
u Ženevskome sporazumu iz 1958. koje primjenjuju ovaj pravilnik u obliku
formulara koji je u skladu s modelom danim u dodatku 1. ovoga pravilnika,
s crtežima zvučnoga upozornog uređaja (koji je dostavio podnositelj zahtjeva
za homologaciju) na formatu koji nije veći od formata A4 (210 x 297 mm)
ili presavijenim na taj format u mjerilu 1:1.

5.5. Na svaki zvučni upozorni uređaj koji je homologiran prema ovomu
pravilniku na lako dostupnome mjestu koje je navedeno u izjavi o homologacije
mora se tako da bude vidljiva postaviti međunarodna homologacijska oznaka
koja se sastoji od:

5.5.1 kružnice oko slova "E", iza kojeg se nalazi razlikovni
broj države koja je odobrila homologaciju 1

5.5.2 homologacijskoga broja

5.5.3 dodatnog simbola u obliku rimskoga broja koji pokazuje razred
kojemu pripada zvučni upozorni uređaj.

5.6 Homologacijska oznaka i dodatni simbol moraju biti jasno čitljivi
i neizbrisivi.

5.7 U dodatku 2. l. odjeljka ovoga pravilnika prikazan je primjer izgleda
homologacijske oznake.
\_\_\_\_\_\_\_
11 za Njemačku, 2 za Francusku, 3 za Italiju,
4 za Nizozemsku, 5 za Švedsku, 6 za Belgiju, 7 za Mađarsku, 8 za Češku
Republiku, 9 za Španjolsku, 10 za Jugoslaviju, 11 za Ujedinjeno Kraljevstvo,
12 za Austriju, 13 za Luksemburg, 14 za Švicarsku, 15 za Demokratsku Republiku
Njemačku 16 za Norvešku, 17 za Finsku, 18 za Dansku, 19 za Rumunjsku, 20
za Poljsku, 21 za Portugal. Iduće brojeve po redu treba dodjeljivati ostalim
državama po kronološkome redu po kojem one potvrđuju Sporazum o prihvaćanju
jednakih uvjeta za homologaciju i međusobno priznavanje homologacije opreme
i dijelova motornih vozila ili po kojemu se one slažu s tim sporazumom,
a o tako određenim brojevima Glavno tajništvo Ujedinjenih naroda obavijestit
će ugovorne strane u tome sporazumu.

6. ZAHTJEVI

6.1 Opći zahtjevi

6.1.1 Zvučni upozorni uređaj mora ispuštati stalni i ujednačeni signal;
njegov akustični spektar ne smije se znatnije mijenjati tijekom njegova
rada. Taj zahtjev primjenjivat će se kod upozornih uređaja koji se napajaju
izmjeničnom strujom samo pri stalnoj brzini vrtnje generatora (dinama)
unutar područja navedena u točki 6.2.3.2.

6.1.2. Upozorni uređaj mora imati akustična svojstva (spektralnu raspodjelu
akustične energije, razinu zvučnoga tlaka) i mehanička svojstva takva da
zadovoljava zahtjeve sljedećih redom navedenih ispitivanja.

6.2 Mjerenje značajka zvuka

6.2.1. Najbolje je ispitivati upozorni uređaj u "gluhoj" okolini.
Alternativno, uređaj se može ispitati u "polugluhoj" komori ili
na otvorenome prostoru. U tome slučaju treba poduzeti mjere opreza kako
bi se izbjeglo odbijanje zvuka od tla u području mjerenja (na primjer postavljanjem
niza upojnih ekrana). Usklađenost sa kuglastom divergencijom do granice
od 1 dB unutar polukugle polumjera ne manjeg od 5 m treba se provjeriti
do najviše mjerene frekvencije, posebno u mjerenome pravcu i na visini
uređaja i mikrofona.

Razina buke okoline mora biti barem 10 dB niža od mjerenoga zvučnoga
tlaka.

Uređaj koji se ispituje i mikrofon trebaju biti postavljeni na istu
visinu. Ta visina mora bit između 1,15 i 1,25 m. Os najveće osjetljivosti
mikrofona mora se poklapati sa smjerom najveće razine zvuka ispitivanog
uređaja. Stoga mikrofon treba postaviti tako da je njegova membrana udaljena
2m ± 0,01 m od ravnine u kojoj se nalazi izlaz zvuka iz uređaja. Kod uređaja
s više izlaza zvuka udaljenost treba odrediti u odnosu na ravninu u kojoj
se nalazi mikrofonu najbliži izlaz zvuka.

6.2.2 Mjerenje razine zvučnoga tlaka treba se provesti mjerilom razine
zvuka razreda točnosti I. sukladno specifikacijama iz publikacije Međunarodnoga
elektrotehničkog povjerenstva (IEC) br. 651, prvo izdanje (1979.).

Sva mjerenja treba provesti uporabom vremenske stalnice "F".
Mjerenje sveukupne razine zvučnoga tlaka mora se obaviti uporabom mjerne
krivulje A.

Spektar emitirana zvuka mora biti izmjeren prema Fourierovoj transformaciji
akustičnog signala. Alternativno mogu se upotrijebiti filtri od jedne trećine
oktave sukladni s IEC publikacijom br. 225, prvo izdanje (1966). U tome
slučaju razina zvučnoga tlaka u srednjofrekventnom području 2500 Hz mora
se odrediti dodavanjem kvadratičnih srednjih vrijednosti zvučnih tlakova
u jednoj trećini srednjofrekventnoga područja 2000 Hz, 2500 Hz i 3150 Hz.
U svim slučajevima samo metoda Furierove transformacije može se smatrati
referentnom metodom.

6.2.3 Zvučni upozorni uređaj mora biti napajan zavisno od slučaja strujom
ovih napona:

6.2.3.1 kod zvučnih upozornih uređaja napajanih istosmjernom strujom,
jednim od ispitnih napona od 6,5V, 13 V ili 26 V izmjerenih na izlazu naponskog
izvora (na polovima) i koji odgovaraju redom njihovu nazivnomu naponu 6V,
12V ili 24V

6.2.3.2 u slučaju zvučnih upozornih uređaja napajanih izmjeničnom strujom
izvor struje mora biti električni generator onoga tipa koji se inače upotrebljava
s tim tipom zvučnoga upozornog uređaja. Akustične značajke uređaja moraju
biti zapisane za brzine električnoga generatora koje odgovaraju iznosima
od 50%, 75% i 100% brzine koju je proizvođač generatora naveo kao najveću
brzinu generatora pri njegovu neprekidnu radu. U tijeku tog ispitivanja
na električni generator ne smije biti priključen ni jedan drugi potrošač.
Ispitivanje izdržljivosti opisano u točki 6.3. mora se provesti na brzini
koju je naznačio proizvođač opreme i koja je odabrana iz gore navedenog
raspona.

6.2.4 Ako se za ispitivanje zvučnoga upozornog uređaja koji se napaja
istosmjernom strujom kao izvor struje upotrebljava ispravljač struje, izmjenična
sastavnica napona, izmjerena na njegovim polovima u tijeku rada uređaja,
ne smije biti veća od 0,1 V od vrha do vrha.

6.2.5 Za zvučne upozoravajuće uređaje koji se napajaju istosmjernom
strujom otpor spojnih vodova, uključujući i polove i spojeve, mora biti
što je moguće bliži iznosima:

- 0,05 W za nazivni napon 6 V

- 0,10 W za nazivni napon 12 V

- 0,20 W za nazivni napon 24 V.

6.2.6 Upozorni uređaj mora biti s pomoću opreme koju je naveo proizvođač
čvrsto postavljen na postolje čija je masa barem 10 puta veća od mase uređaja
koji se ispituje i nije manja od 30 kg. Osim toga, rješenje treba biti
takvo da osigurava da odbijanja od stranica postolja i njegove vlastite
vibracije neće imati znatnijeg utjecaja na rezultate mjerenja.

6.2.7 Razina zvučnoga tlaka izmjerena prema mjernoj krivulji A s gore
navedenim uvjetima ispitivanja ne smije prekoračiti ove vrijednosti:

(a) 115 dB (A) za zvučne upozorne uređaje uglavnom namijenjene motociklima
čija je snaga jednaka 7kW ili manja

(b) 118 dB (A) za zvučne upozorne uređaje uglavnom namijenjen vozilima
kategorija M i N i motociklima snage veće od 7kW.

6.2.7.1 Osim toga, razina zvučnoga tlaka na frekvencijskome području
1800 do 3550 Hz mora biti veća od razine bilo koje sastavnice frekvencije
iznad 3550 Hz i u svakome slučaju jednaka ili veća od:

(a) 95 dB (A) za zvučne upozorne uređaje uglavnom namijenjene motociklima
čija je snaga jednaka 7kW ili manja

(b) 105 dB (A) za zvučne upozorne uređaje uglavnom namijenjene vozilima
kategorija M i N i motociklima snage veće od 7kW.

6.2.7.2 Zvučni upozorni uređaji koji posjeduju značajke navedene pod
(b) mogu se potrebljavati i na vozilima navedenim pod (a).

6.2.8 Uređaj na kojem se provodi ispitivanje izdržljivosti opisano u
točki 6.3 također mora zadovoljiti gore navedene zahtjeve, i to za uređaje
koji se napajaju istosmjernom strujom kod napajanja naponom koji se mijenja
između 115% i 95% njegove nazivne vrijednosti ili za uređaje koji se napajaju
izmjeničnom strujom između 50% i 100% od najvećega broja okretaja generatora
koji je proizvođač naznačio za stalan rad.

6.2.9 Vrijeme koje protekne od trenutka uključivanja uređaja i trenutka
kad zvuk dosegne najmanju vrijednost propisanu u gornjemu stavku 6.2.7
ne smije biti dulje od 0,2 sekunde, mjereno pri temperaturi okoline od
20°C ± 5°C. Ta se odredba primjenjuje među ostalim na pneumatske ili elektropneumatske
upozorne uređaje.

6.2.10 Pneumatski ili elektropneumatski upozorni uređaji moraju kad
rade pod uvjetima napajanja koje je utvrdio proizvođač zadovoljiti iste
akustičke zahtjeve koji su propisani za električni napajane zvučne upozorne
uređaje.

6.3 Ispitivanje izdržljivosti

6.3.1 Zvučni upozorni uređaj mora biti napajan strujom pri nazivnome
naponu i s otporom vodova propisanim u točkama 6.2.3. do 6.2.5 te mora
moći biti pokrenut redom:

- 10000 puta ako je uglavnom namijenjen motociklima snage jednake 7
kW ili manje

- 50000 puta ako je uglavnom namijenjen vozilima kategorija M i N i
motociklima snage veće od 7kW.

Uređaj svaki put treba raditi 1 sekundu nakon koje slijedi odsječak
mirovanja od 4 sekunde i tako redom. U tijeku ispitivanja zvučni upozorni
uređaj mora biti hlađen strujom zraka brzine otprilike 10 m/s.

6.3.2 Ako se ispitivanje izvodi u "gluhoj" komori, ona mora
biti dostatno velika za osiguranje normalne disperzije topline koja se
oslobađa tijekom ispitivanja zvučnoga upozornog uređaja.

6.3.3 Temperatura u ispitnoj sobi mora biti između +15°C i +30°C.

6.3.4 Ako nakon prve polovice propisana broja ispitivanja zvučnoga upozornog
uređaja značajke razine zvuka nisu jednake onima prije početka ispitivanja,
zvučni upozorni uređaj može se ugoditi. Nakon što uređaj odradi puni broj
pokretanja i nakon možebitnoga dodatnog ugađanja, zvučni upozorni uređaj
mora proći ispitivanje opisano gore u točki 6.2.

6.3.5 Kod zvučnih upozornih uređaja elektropneumatskog tipa uređaj može
biti podmazivan uljem koje preporuči proizvođač nakon svakih 10.000 pokretanja.

7. PREINAKA TIPA ZVUČNOGA UPOZORNOG UREĐAJA I PROŠIRENJE HOMOLOGACIJE

7.1 Svaka preinaka tipa zvučnoga upozornog uređaja mora biti prijavljena
mjerodavnoj ustanovi koja je homologirala taj tip zvučnoga upozornog uređaja.
Ta ustanova može tada:

7.1.1 ili smatrati da nije vjerojatno da će učinjene preinake imati
znatniji nepovoljni učinak

7.1.2 ili zatražiti novo izvješće ovlaštene tehničke službe odovorne
za ispitivanja.

7.2 Potvrda o homologaciji, uz navođenje pojedinosti o preinakama, ili
o odbijanju homologacije mora biti priopćena postupkom navedenim u točki
5.4 stranama (državama supotpisnicama) Sporazuma koje primjenjuju ovaj
pravilnik.

7.3 Mjerodavna ustanova koja je izdala proširenje homologacije mora
dodijeliti serijski broj svakoj obavijesti o takvom proširenju.

8. SUKLADNOST PROIZVODNJE

8.1. Svaki zvučni upozorni uređaj homologiran prema ovom pravilniku
mora biti proizveden u skladu s homologiranim tipom zadovoljavanjem zahtjeva
iz točke 6.

8.2. U cilju provjere zadovoljavanja zahtjeva iz točke 8.1. moraju se
provesti odgovarajuće provjere proizvodnje.

8.3. Posjednik homologacije mora posebice:

8.3.1. osigurati postojanje postupka za djelotvoran nadzor nad kakvoćom
proizvoda

8.3.2. imati pristup nadzornoj opremi potrebnoj za provjeru usklađenosti
svakoga homologiranog tipa

8.3.3. osigurati da će podaci o rezultatima ispitivanja biti zapisani
te da će pridruženi dokumenti ostati dostupni u razdoblju koje treba biti
određeno u dogovoru s mjerodavnom ustanovom

8.3.4. procijeniti podatke o ispitivanju svakoga tipa u cilju provjere
i osiguranja postojanosti značajka proizvoda uz dopuštene razlike u industrijskoj
proizvodnji

8.3.5 osigurati da se za svaki tip zvučnoga upozornog uređaja provedu
djelotvorne provjere kako bi se osigurala sukladnost svih zvučnih upozornih
uređaja u proizvodnji sa specifikacijama za zvučni upozorni uređaj koji
je bio dostavljen na homologaciju

8.3.6 ako ma i samo neki rezultati provjere uzorka pružaju dokaz o nesuglasnosti
s homologiranim tipom, osigurati da se poduzmu svi potrebni koraci kako
bi se na drugome uzorku provelo još jedno ispitivanje. Moraju se poduzeti
sve mjere potrebne za ponovno uspostavljanje sukladnosti odgovarajuće proizvodnje.

8.4. Mjerodavna ustanova koja je izdala homologaciju tipa može u bilo
koje vrijeme provjeriti metode nadzora nad sukladnošću koje se primjenjuju
na svaku jedinicu proizvodnje.

8.4.1. Prilikom svakoga pregleda ispitne knjige i zapisi s pregleda
proizvodnje moraju biti pokazani ophodnom nadgledniku.

8.4.2 Osoba koja vrši nadzor može metodom slučajnog uzorka odabrati
uzorke za ispitivanja u proizvođačevu laboratoriju. Najmanji broj uzoraka
može se odrediti u skladu s rezultatima provjera koje obavlja proizvođač.

8.4.3 Ako razina kakvoće nije zadovoljavajuća ili ako je potrebno provjeriti
valjanost ispitivanja koja se izvode u provedbi točke 8.4.2., osoba koja
provodi nadzor treba odabrati uzorke koji će se ispitivati u ovlaštenome
laboratoriju koji provodi tipska homologacijska ispitivanja

8.4.4 Mjerodavna ustanova može provesti bilo koje ispitivanje propisano
ovim pravilnikom.

8.4.5 Uobičajena učestalost pregleda koju propisuje mjerodavna ustanova
jest najmanje jednom godišnje. U slučaju kad su zabilježeni negativni rezultati,
mjerodavna ustanova mora osigurati poduzimanje svih potrebnih koraka za
ponovno uspostavljanje sukladnosti proizvodnje što je brže moguće.

10. POTPUNA OBUSTAVA PROIZVODNJE

Ako posjednik homologacije izdane u skladu s ovim pravilnikom potpuno
prestane proizvoditi tip homologiranog zvučnoga upozornog uređaja, on o
tome mora obavijestiti mjerodavnu ustanovu koja je izdala homologaciju.
Po primitku odgovarajuće obavijesti ta mjerodavna ustanova mora o tome
obavijestiti ostale strane (države supotpisnice) Sporazuma iz 1958. godine
koje primjenjuju ovaj pravilnik s pomoću obavijesnog formulara koji na
kraju ima ovjerenu izjavu (velikim slovima) "POTPUNA OBUSTAVA PROIZVODNJE",
s potpisnom i datumom.

II. ZVUČNI SIGNALI MOTORNIH VOZILA

11. DEFINICIJE

U smislu ovoga pravilnika

11.1 "Homologacija motornog vozila" znači homologaciju tipa
vozila s obzirom na njegove zvučne signale

11.2 "Tip vozila" znači vozila koja se jedna od drugih bitno
ne razlikuju s obzirom na:

11.2.1 broj i tip(ove) upozornih uređaja ugrađenih u vozilo

11.2.2 opremnu potrebnu za ugradbu upozornih uređaja u vozilo

11.2.3 položaj upozornih uređaja u vozilu

11.2.4 krutost dijelova strukture na koju je(su) upozorni uređaj(i)
ugrađen(i)

11.2.5 oblik i gradivo karoserije prednjega dijela vozila koji bi mogli
utjecati na razinu zvuka upozornog uređaj te izazvati učinak prigušenja.

12. ZAHTJEV ZA HOMOLOGACIJU

12.1. Zahtjev za homologaciju tipa vozila s obzirom na njegove zvučne
signale mora podnijeti proizvođač vozila ili njegov pravovaljano opunomoćeni
predstavnik.

12.2. Zahtjev za homologaciju mora biti praćen niženavedenim dokumentima
u tri primjerka s ovim pojedinostima:

12.2.1. opis tipa vozila s obzirom na stavke navedene u točki 11.2

12.2.2. popis sastavnica potrebnih za prepoznavanje upozornih uređaja
koji se mogu ugraditi u vozilo

12.2.3. crtež koji prikazuje položaj upozornog (upozornih) uređaja u
vozilu kao i njegovog(njegovih) držača.

12.3 Vozilo koje predstavlja tipa vozila za koji se traži homologacija
mora se dostaviti tehičkomu servisu (ovlašteni laboratorij) odgovornom
za homologacijska ispitivanja.

13. HOMOLOGACIJA

13.1 Ako tip vozila koji je dostavljen na homologaciju prema ovomu pravilniku
ispunjava zahtjeve iz točaka 14. i 15. mora se izdati homologacija za taj
tip vozila.

13.2 Svakomu homologiranom tipu mora se dodijeliti homologacijski broj.
Njegove prve dvije znamenke (sada 00 za pravilnik u njegovu izvornome obliku)
moraju označivati broj niza izmjena ili dopuna koji sadrži najnovije veće
tehničke izmjene ili dopune Pravilnika objavljene do vremena izdavanja
homologacije. Jedna ugovorna strana ne smije označiti istim brojem drugi
tip vozila.

13.3 Obavijest o homologaciji, proširenju, odbijanju ili povlačenju
homologacije ili o potpunome prestanku proizvodnje određenoga tipa vozila
prema ovomu pravilniku mora biti dostavljena stranama u Ženevskom sporazumu
iz 1958. koje primjenjuju ovaj pravilnik u obliku formulara koji je u skladu
s modelom danim u dodatku 2. ovoga pravilnika, s crtežima (koje je dostavio
podnositelj zahtjeva za homologaciju) na formatu koji nije veći od formata
A4 (210 x 297 mm) ili presavijenim na taj format u mjerilu 1:1.

13.4 Na svako vozilo koje je homologirano prema ovomu pravilniku na
lako dostupnu mjestu koje je navedeno u izjavi o mora se tako da bude vidljiva
postaviti međunarodna homologacijska oznaka koja se sastoji od:

13.4.1 kružnice oko slova "E", iza kojeg se nalazi razlikovni
broj države koja je odobrila homologaciju\*.

13.4.2 broja toga pravilnika koji je postavljen desno od kružnice navedene
u točki 13.4.1.

13.5 Ako je vozilo sukladno tipu vozila homologiranom, prema jednom
ili više drugih pravilnika koji su dodaci Sporazuma, u istoj zemlji koja
je izdala homologaciju prema ovomu pravilniku nije potrebito ponavljati
simbol propisan u točki 13.4; u takvom slučaju dodatni brojevi i simboli
za pravilnike za koje je homologaciju izdala zemlja koja je izdala homologaciju
prema ovomu pravilniku upisani su u uspravnim stupcima desno od simbola
propisanog u točki 13.4.

13.6 Homologacijska oznaka mora biti jasno čitljiva i neizbrisiva.

13.7 Homologacijska oznaka mora se postaviti blizu natpisne pločice
proizvođača ili na njoj.

13.8 U dodatku 2. II. odjeljka ovoga pravilnika prikazan je primjer
izgleda homologacijske oznake.

13.9 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću proizvodnje
prije izdavanja homologacije tipa.
\_\_\_\_\_\_\_
(\*)Vidi bilješku 1. u točki 5.5.1.

14. ZAHTJEVI

Vozilo mora zadovoljavati ove zahtjeve:

14.1 Zvučni upozorni uređaj(uređaji) (ili sustav) ugrađen(i) u vozilo
mora(ju) biti homologran(i) prema ovomu pravilniku. Zvučni upozorni uređaji
II. razreda homologirani prema ovom pravilniku u njegovu izvornome obliku,
te stoga nemaju oznaka II u njihovoj homologacijskoj oznaci i dalje se
mogu ugrađivati na tipove vozila dostavljene na homologaciju prema ovomu
pravilniku.

14.2 Nakon ispitivanja mora odgovarati navedenome u točki 6.2.3. ovoga
pravilnika.

14.3 Mjerenja zvučnoga tlaka moraju se provesti u uvjetima navedenim
u točki 6.2.2 ovoga pravilnika.

14.4 Razina zvučnoga tlaka krivulje A koji proizvodi (proizvode) uređaj(i)
ugrađen(i) u vozilo mora se mjeriti ispred vozila s udaljenosti od 7 m
dok se vozilo nalazi na otvorenom prostoru na što glađoj podlozi i ugašena
motora u slučaju uređaja napajanih istosmjernom strujom.

14.5 Mikrofon mjernog instrumenta mora se postaviti otprilike u središnju
uzdužnu ravninu vozila.

14.6 Razina zvučnoga tlaka buke okoline i buke koju proizvodi vjetar
moraju biti barem 10 dB (A) ispod zvuka koji treba mjeriti.

14.7 Najveća razina zvučnoga tlaka mora se potražiti na visini između
0,5 i 1,5 m iznad tla.

14.8 Najveća razina zvučnoga tlaka (14.7) ispitivanoga zvučnog signala
mjerena u uvjetima iz točke 14.2. mora biti:

(a) barem 83 dB (A) i najviše 112 dB (A) za signale motocikla snage
jednake 7kW ili manje

(b) barem 93 dB (A) i najviše 112 dB (A) za signale vozila kategorija
M i N te motocikla snage veća od 7 kW.

15. PREINAKA TIPA VOZILA I PROŠIRENJE HOMOLOGACIJE

15.1 Svaka preinaka tipa vozila mora biti prijavljena mjerodavnoj ustanovi
koja je homologirala taj tip vozila. Ta ustanova može tada:

15.1.1 ili smatrati da nije vjerojatno da će učinjene preinake imati
znatniji nepovoljni učinak te da u svakome slučaju vozilo još uvijek zadovoljava
zahtjeve

15.1.2 ili zatražiti novo izvješće ovlaštene tehničke službe odovorne
za ispitivanja.

15.2 Potvrda ili odbijanje homologacije, uz navođenje pojedinosti o
preinakama, moraju biti priopćeni postupkom navedenim u točki 13.3 stranama
(državama supotpisnicama) Sporazuma koje primjenjuju ovaj pravilnik.

15.3 Mjerodavna ustanova koja je izdala proširenje homologacije mora
dodijeliti serijski broj svakoj obavijesti o takvom proširenju .

16. SUKLADNOST PROIZVODNJE

16.1. Svako vozilo homologirano prema ovomu pravilniku mora biti proizvedeno
u skladu s homologiranim tipom zadovoljavanjem zahtjeva iz točke 14.

16.2. U cilju provjere zadovoljavanja zahtjeva iz točke 16.1. moraju
se provesti odgovarajuće provjere proizvodnje.

16.3. Posjednik homologacije mora posebice:

16.3.1. osigurati postojanje postupka za djelotvoran nadzor nad kakvoćom
vozila prema svim stajalištima s obzorom na usuklađenost sa zahtjevima
iz točke 14

16.3.2 osigurati da se za svaki tip vozila provedu djelotvorne provjere
s obzirom na broj i tip zvučnih upozornih uređaja kako bi se osigurala
sukladnost svih vozila u proizvodnji sa zahtjevima za vozilo koje je bilo
dostavljeno na homologaciju.

16.3.6 osigurati da se poduzmu sve mjere potrebne za ponovno uspostavljanje
sukladnosti odgovarajuće proizvodnje ako rezultati provjere iz točke 16.3.2
pružaju dokaz o nesukladnosti jednoga ili više vozila sa zahtjevima iz
točke 14.

16.4. Mjerodavna ustanova koja je izdala homologaciju tipa može u bilo
koje vrijeme provjeriti metode nadzora nad sukladnošću koje se primjenjuje
na svaku jedinicu proizvodnje. Ta ustanova može također provesti bilo koju
nasumičnu provjeru serijski proizvedenih vozila sukladno zahtjevima iz
točke 14.

16.5 U slučaju kad su zabilježeni negativni rezultati tijekom provjera
sukladno zahtjevima iz točke 14., mjerodavna ustanova mora osigurati poduzimanje
svih potrebnih koraka za ponovno uspostavljanje sukladnosti proizvodnje
što je brže moguće.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dodatak 1

(Najveći format: A4 (210 x 297 mm)

(Mjerodavna ustanova)

. . . . . . . . . . . . . . . . . . . . . . . .

. . . . . . . . . . . . . . . . . . . . . . . .

. . . . . . . . . . . . . . . . . . . . . . . .

Izjava koja se odnosi na izdanu ili proširenu homologaciju (ili odbijenu
ili povučenu
homologaciju ili potpunu obustavu proizvodnje) tipa zvučnoga upozornog
uređaja za
motorna vozila prema Pravilniku br. 28.

Homologacija br. . . . . . . . .. . . . . . . Proširenje broj: . . .
. . . . . . . . . .. . . . . . . . .  .

1. Trgovački naziv ili zaštitni znak . . . . . . . . . . . . . . . .
. . . . . . . . . . . . . . . . . .  .  . .

2. Tip (elektropneumatski, elektromagnetski s rezonatorskim diskom,
elektro-magnetska
sirena itd. s naznakom je li zvučni uređaj jednotonski ili višetonski .
. . . . . . . . . . . . . . .

3. Naziv i adresa proizvođača: . . . . . . . . . . . . . . . . . . .
. . . . . . . . . . . . . . . . . . . . . . .

4. Ako je potrebno, ime i adresa predstavnika proizvođača . . .

. . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . .

5. Kratki opis zvučnoga upozornog uređaja:

6. Napojni napon(i) . . . . . . . . . . . . . . . . . . . . . . . .
. . . . . . . . . . . . . . . . . . . . . volta\*

7. Napojni napon(i) . . . . . . . . . . . . . . . . . . . . . . . .
. .. . . . . . . . . . . . . . . . . . . volta\*

8. Nazivna frekvencija (ili frekvencije) . . . . . . . . . . . . . .
. . . . . . . . . . . . . . . . . . Hz\*

9. Geometrijske značajke (unutarnja duljina i promjer) spojnog voda
između kompresora
    ili upravljačke sklopke i zvučnoga upozornog uređaja: . . . . . . .
. . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . . . . . . . . . .

10. Uređaj dostavljen na homologaciju dana: . . . . . . . . . . . .
. . . . . . . . . . . . . . . . . . . . .

11. Tehnička ustanova odgovorna za provedbu homologacijskih ispitivanja:
. . . . . . . . . .

12. Datum izvještaja o ispitivanju izdanog od te ustanove . . . . .
. . . . .. . . . .. . . . .. . . . .

13. Broj izvještaja o ispitivanju izdanog od te ustanove: . . . . .
. . . . . .. . . . .. . . . .. . . . .

14. Homologacija izdana/odbijena: . . . . . . . . . . . . . . . . .
. . . . . . . .. . . . .. . . . .. . . . . .

15. Mjesto: . . . . . . . . . . . . . . . . . . . . . . . . . . . .
. . . . . . . . . . . . . .. . . . .. . . . .. . . . . .

16. Datum: . . . . . . . . . . . . . . . . . . . . . . . . . . . . .
. . . . . . . . . . . . .. . . . .. . . . .. . . . . .

17. Potpis: . . . . . . . . . . . . . . . . . . . . . . . . . . . .
. . . . . . . . . . . . . .. . . . .. . . . .. . . . . .

18. Popis dokumenata koji su sastavni dio zahtjeva za homologaciju dostavljenog
mjero-
davnoj ustanovi koja je izdala homologaciju priložen je ovoj izjavi.

\_\_\_\_\_\_\_\_\_\_
(\*) Prekrižite ako se ne primjenjuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dodatak 2
(Najveći format: A4 (210 x 297 mm)

(Mjerodavna ustanova) . . . . . . . . . . . . . . . . . . . . . . .
. . . . . . . . . . . . . . . . . . . . . . .

Izjava koja se odnosi na izdanu ili proširenu homologaciju (ili odbijenu
ili povučenu
homologaciju ili potpunu obustavu proizvodnje) tipa vozila s obzirom na
njegove
zvučne signale prema Pravilniku br. 28.
Homologacija br. . . . . . . . . . . . . . . . .Proširenje broj: . . .
. . . . . . . . . . . . . . . . . .

1. Trgovački naziv ili marka vozila . . . . . . . . . . . . . . . .
. . . . . . . . . . . . . . . . . . . .

2. Tip vozila: . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . . .

3. Naziv i adresa proizvođača: . . . . . . . . . . . . . . . . . . .
. . . . . . . . . . . . . . . . . . .

4. Ako je potrebno, ime i adresa predstavnika roizvođača: . . . . .
. . . . . . . . . . . .

5. Tip(ovi) upozornog (upozornih) uređaja\*: . . . . . . . . . . . .
. . . . . . . . . . . . . . . .

6. Vrijednosti razine zvuka: . . . . . . . . . . . . . . . . . . . .
. . . . . . . . . . . . . . . . . . . . .

7. Vozilo dostavljeno na homologaciju dana: . . . . . . . . . . . .
. . . . . . . . . . . . . . . .

8. Tehnička ustanova odgovorna za provedbu homologacijskih ispitivanja:
. . . . . .

9. Datum izvještaja o ispitivanju izdanog od te ustanove . . . . . .
. . . . . . . . . . . . . .

10. Broj izvještaja o ispitivanju izdanog od te ustanove: . . . . .
. . . . . . . . . . . . . . .

11. Homologacija izdana/odbijena\*\*: . . . . . . . . . . . . . . . .
. . . . . . . . . . . . . . . . .

12. Mjesto: . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . .

13. Datum: . . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . .

14. Potpis: . . . . . . . . . . . . . . . . . . . . . . . . . . . .
. . . . . . . . . . . . . . . . . . . . . . . .

15. Popis dokumenata koji su sastavni dio zahtjeva za homologaciju dostavljenog

mjerodavnoj ustanovi koja je izdala homologaciju priložen je ovoj izjavi.

\_\_\_\_\_\_\_\_\_\_\_
(\*) Navesti homologacijske brojeve
(\*\*) Prekrižite ako se ne primjenjuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_DODATAK 3

                        I. IZGLED HOMOLOGACIJSKE OZNAKE
                ZVUČNOGA UPOZORNOG UREĐAJA I. RAZREDA
                                (vidi točku 5.5 ovoga pravilnika)

Gornja homologacijska oznaka postavljena na zvučni upozorni uređaj pokazuje
kako je
taj zvučni upozorni uređaj I. razreda bio homologiran u Nizozemskoj (E
4) s homologa-
cijskim brojem 2439. Prve dvije znamenke homologacijskoga broja pokazuju
da je ho-
mologacija izdana sukladno odredbama Pravilnika br. 28 u njegovu izvornome
obliku.

Napomena:

Homologacijski broj mora biti postavljen u blizini kruga i iznad ili
ispod slova "E" ili lijevo
ili desno od slova "E". Znamenke homologacijskoga broja moraju
biti na istoj strani u od-
nosu na slovo "E" i usmjerene u istome smjeru. Mjerodavne ustanove
trebaju izbjegavati
uporabu rimskih brojeva kako bi se izbjegla bilo kakva zamjena s drugim
simbolima.

II. IZGLED HOMOLOGACIJSKE OZNAKE VOZILA S OBZIROM NA
                           NJEGOVE ZVUČNE SIGNALE
                            (vidi točku 13.4 ovoga pravilnika)

                                            Model A

Gornja homologacijska oznaka postavljena na vozilo pokazuje da je taj
tip vozila bio je ho-
mologiran u Nizozemskoj (E 4) s obzirom na njegove zvučne signale prema
Pravilniku br. 28.

                                            Model B

Gornja homologacijska oznaka postavljena na vozilo pokazuje da je taj
tip vozila bio homolo-
giran u Nizozemskoj (E 4) prema pravilnicima br. 28 i 24 s obzirom na njegove
zvučne signale i
ispuštanje štetnih sastojaka iz dizelskog motora. U slučaju drugog pravilnika
vrijednost ispravka
faktora upijanja iznosi 1,30 m-1.

![](dodatni/371491.gif)

![](dodatni/371492.gif)

![](dodatni/371493.gif)

![](dodatni/371494.gif)

![](dodatni/371495.gif)

Naredba, NN 122/1999-1968
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)